Vincente Minnelli
De Vincente Minnelli, gebuer als Lester Anthony Minnelli den 28. Februar 1903 zu Chicago am Illinois, a gestuerwen de 25. Juli 1986 zu Beverly Hills, a Kalifornien, war en US-amerikanesche Theater-, Revue- a Filmregisseur, dee besonnesch fir seng Musical-Filmer bekannt ass.

Hien huet seng Carrière an den 1920er Joren als Dekorateur a Costumier fir Broadway-Shows ugefaangen a gouf 1933 den artisteschen Direkter vun der Radio City Music Hall zu New York. Do huet hie bis 1940 mat Succès Revuen inzeenéiert, ier en op Hollywood fir d'Metro-Goldwyn-Mayer schaffe gaangen ass.

Am Ufank huet hien do bei e puer Mickey Rooney/Judy Garland-Filmer ënner der Regie vum Busby Berkeley matgeschafft. 1943 huet hie selwer fir d'éischt Regie gefouert. Säin zweete Film, Meet Me in St. Louis, mat der Judy Garland an der Haaptroll, hat e grousse Succès, a privat goufen hien an d'Garland eng Koppel. 1946 koum hir Duechter Liza Minnelli op d'Welt.

De Minnelli huet eng ganz Rëtsch MGM-Klassiker aus den 1940er an 1950er Jore gedréint. 1952 huet hie fir An American in Paris eng Oscar-Nominéierung als Regisseur kritt (de Film, d. h. d'Produzenten Gene Kelly a Leslie Caron kruten de Präis als "beschte Film".) Sechs krut hien dann och de Regie-Oscar fir Gigi.

Säi leschte Film war A Matter of Time, mat senger Duechter Liza, der Ingrid Bergman an dem Charles Boyer an den Haaptrollen.

Filmographie 

 1943: Cabin in the sky
 1943: I dood it
 1944: Meet Me in St. Louis
 1945: The Clock
 1945: Yolanda and the Thief
 1946: Ziegfeld Follies
 1947: Undercurrent
 1948: The Pirate
 1949: Madame Bovary
 1950: Father of the Bride
 1951: Father's little dividend
 1951: An American in Paris
 1952: The Bad and the Beautiful
 1953: The Band Wagon
 1953: The long long trailer
 1954: Brigadoon 
 1955: The Cobweb
 1955: Kismet 
 1956: Tea ans Sympathy
 1956: Lust for Life
 1957: Designing Woman
 1958: Gigi 
 1958: The Reluctant Debutante
 1958: Some Came Running
 1959: Home from the Hill
 1960: Bells are Ringing
 1962: Four Horsemen of the Apocalypse 
 1962: Two Weeks in Another Town
 1963: The courtship of Eddie's father
 1964: Goodbye Charlie 
 1965: The Sandpiper
 1970: On a Clear Day you can see forever
 1976: A Matter of Time

Um Spaweck 
 Essay iwwer de Vincente Minnelli

US-amerikanesch Filmregisseuren
Oscar fir déi bescht Regie
Costumedesigner
Gebuer 1903
Gestuerwen 1986
Hollywood Walk of Fame
US-amerikanesch Theaterregisseuren